CELEX: 62014CN0366
Language: da
Date: 2014-07-28 00:00:00
Title: Sag C-366/14: Anmodning om præjudiciel afgørelse indgivet af Budapesti XX., XXI. és XXIII. Kerületi Bíróság (Ungarn) den 28. juli 2014 — Herrenknecht AG mod Hév-Sugár Kft.

6.10.2014   
            
            
               DA
            
            
               Den Europæiske Unions Tidende
            
            
               C 351/6
            
         Anmodning om præjudiciel afgørelse indgivet af Budapesti XX., XXI. és XXIII. Kerületi Bíróság (Ungarn) den 28. juli 2014 — Herrenknecht AG mod Hév-Sugár Kft.
   (Sag C-366/14)
   2014/C 351/07
   Processprog: ungarsk
   
      Den forelæggende ret
   
   Budapesti XX., XXI. és XXIII. Kerületi Bíróság
   
      Parter i hovedsagen
   
   
      Sagsøger: Herrenknecht AG
   
      Sagsøgt: Hév-Sugár Kft.
   
      Præjudicielle spørgsmål
   
   
               1)
            
            
               Hvorledes skal artikel 23, stk. 1, i Rådets forordning nr. 44/2001/EF (1) fortolkes for så vidt angår spørgsmålet om, hvilken ret der er enekompetent, når de kontraherende parter i kontraktens generelle betingelser har aftalt flere forskellige retter som værende kompetente til at påkende tvister, der opstår i forbindelse med kontrakten, og kan sagsøgeren frit vælge værneting mellem de i aftalen anførte retter, som har enekompetence, og dem, der har en alternativ kompetence, og kan det deraf udledes, at den ret, der påkender tvisten, er enekompetent?
            
         
               2)
            
            
               Hvorledes skal Romkonventionens artikel 3, stk. 1, (2) fortolkes for så vidt angår spørgsmålet om, hvilken materiel ret der skal anvendes ved bedømmelsen af kontrakten, når parterne i kontraktens generelle betingelser har aftalt flere medlemsstaters love, og hvilken lov skal i givet fald finde anvendelse?
            
         
      (1)  Rådets forordning (EF) nr. 44/2001 af 22.12.2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område (EFT 2001 L 12, s. 1).
   
      (2)  Konvention om, hvilken lov der skal anvendes på kontraktlige forpligtelser åbnet for undertegnelse i Rom den 19.6.1980 (EFT L 266 af 9.10.1980, s. 1).